בטו (שוער)

אנטוניו אלברטו באסטוש פימפארל המוכר בעיקר בכינויו בטו (בפורטוגזית: António Alberto Bastos Pimparel או Beto; נולד ב-1 במאי 1982) הוא כדורגלן פורטוגזי המשחק בעמדת השוער בהלסינקי איי.אף.קיי.

קריירה
בטו גדל בקבוצת הנוער של ספורטינג ליסבון, אך לא הצליח להעפיל לקבוצה הבוגרת. לאחר כמה עונות בהן שיחק בקבוצות הליגה השנייה, במרץ 2009 חתם על חוזה לארבע עונות בפורטו, אליה הצטרף בקיץ.

במהלך שתי עונותיו הראשונות בקבוצה הוא היה מחליפו של השוער הראשון, הלטון. הוא מיעט לשחק בליגה, וקיבל את המקום בהרכב הפותח בעיקר במסגרת הגביע הפורטוגלי, בו זכה עם קבוצתו בשתי עונות ברציפות.

בעונת 2011/2012 הושאל לצ'.פ.ר. קלוז' הרומנית, ובתום העונה חתם לשנתיים בספורטינג בראגה. בחורף 2013 הושאל לסביליה עד לתום העונה כממלא מקומו של דייגו לופס, ובתום העונה הפכה ההעברה לקבועה עקב עזיבתו של אנדרס פאלופ.

תחת המאמן אונאי אמרי הפך בטו לשוער הראשון של הקבוצה, ובעונת 2013/2014 ערך 43 הופעות במדי הקבוצה. באותה עונה זכה עם הקבוצה בליגה האירופית ובמשחק הגמר אף הדף שתי בעיטות עונשין וסייע לקבוצתו לזכות בתואר. בעונת 2014/2015 זכה שוב עם הקבוצה בליגה האירופית, אך נעדר בשל פציעות בכתף וברגל והפך לשוער השלישי של הקבוצה, אחרי סרחיו ריקו ודויד סוריה.

באוגוסט 2016 הצטרף למועדון נעוריו, ספורטינג ליסבון, אך לאחר שמיעט לשחק, עבר לגזטפה, העולה החדשה לליגה הבכירה בטורקיה, על מנת לשפר את סיכוייו להיכלל בסגל נבחרתו למונדיאל 2018. באוגוסט 2020 עזב את המועדון, לאחר שהופיע במדיו ב-95 משחקים רשמיים.

בספטמבר 2020 שב לליישואש מהליגה הפורטוגלית השנייה, ובמרץ 2021 ביקש לעזוב את הקבוצה על מנת להצטרף לפארנסה מהליגה הבכירה, ששוערהּ נפצע. בפברואר 2022 הצטרף להלסינקי איי.אף.קיי מליגת העל הפינית.

קריירה בנבחרת
ב-10 ביוני 2009 ערך בטו את הופעת הבכורה שלו בנבחרת פורטוגל, בתיקו 0–0 במשחק ידידות נגד .

הוא זומן על ידי קרלוס קיירוש לסגל הנבחרת לקראת מונדיאל 2010, בו לא שיחק. הוא ישב על ספסל המחליפים גם במהלך יורו 2012.

במונדיאל 2014 היה בטו בסגל הנבחרת, וערך את הופעת הבכורה שלו בתחרות ב-22 ביוני בתיקו 2–2 עם  במשחק השני בשלב הבתים, לאחר שהשוער הראשון, רוי פטריסיו, נפצע במשחק הראשון מול . הוא שב לסגל הנבחרת לגביע הקונפדרציות 2017, למונדיאל 2018 ולליגת האומות 2018/2019.

ב-14 באוקטובר 2018, בטו בן ה-36 היה קפטן הנבחרת בפעם הראשונה, בניצחון 3–1 על  במשחק ידידות.

תארים

מועדונים
ספורטינג ליסבון
הגביע הפורטוגלי: 2001/2002

ליישואש
אליפות הליגה הפורטוגלית השנייה: 2006/2007

פורטו
אליפות פורטוגל: 2010/2011
הגביע הפורטוגלי: 2009/2010, 2010/2011
הסופר קאפ הפורטוגלי: 2010
הליגה האירופית: 

צ'.פ.ר. קלוז'
אליפות רומניה: 2011/2012

ספורטינג בראגה
גביע הליגה הפורטוגלית: 2012/2013

סביליה
הליגה האירופית: ,

נבחרת פורטוגל
גביע הקונפדרציות 2017: מקום שלישי
ליגת האומות: 2018/2019

קישורים חיצוניים

הערות שוליים

כדורגלנים פורטוגזים
שוערי כדורגל פורטוגזים
כדורגלני ספורטינג ליסבון
כדורגלני קאסה פיה
כדורגלני ספורטינג בראגה
כדורגלני פורטו
כדורגלני סביליה
כדורגלני ליישואש
כדורגלני נבחרת פורטוגל
כדורגלני מונדיאל 2010
כדורגלני יורו 2012
כדורגלני מונדיאל 2014
כדורגלני גביע הקונפדרציות 2017
כדורגלני מונדיאל 2018
כדורגלני גזטפה
פורטוגזים שנולדו ב-1982
ספורטאים פורטוגזים בטורקיה